open-index/open-wikipedia-markdown huggingface dataset:
Վարդան Արղության-Երկայնաբազուկ

**Վարդան (**Վլադիմիր**) Նիկողայոսի Արղության-Երկայնաբազուկ** (), հայազգի իշխան Ռուսական Կայսրությունում, Ռուսական կայսրության դիվանագետ, արվեստագետ, նմուշահավաք և ազգային բարերար։

## Երիտասարդ տարիներ
Վլադիմիր Արղության-Երկայնաբազուկը սերում է Արղության-Երկայնաբազուկների հայկական իշխանական տոհմից։ Որդին է՝ իշխան, Թիֆլիսի քաղաքագլուխ Նիկողայոս Արղության-Երկայնաբազուկի։ Սովորել է Սանկտ Պետերբուրգի Համալսարանի Իրավագիտության ամբիոնում, ապա Քեմբրիջի համալսարանում։ Ուսման տարիներին ծանոթ է եղել Պյոտր Չայկովսկիի և նրա եղբոր Մոդեստի հետ, ում տան էր մնում ուսման տարիներին։ Սովորելու տարիներին ծանոթանում է Անտոն Չեխովի հետ, ում նա ուղարկում էր իր պատմվածքները՝ լսելու նրա հեղինակավոր կարծիքը դրանց վերաբերյալ։

մինի|ձախից|250px|Վարդան Արղության-Երկայնաբազուկը Պյոտր Չայկովսկիի և Նիկոլայ Կոնրադի հետ

## Դիվանագետ և նմուշահավաք
1898-1912 թվականներին, դիվանագիտական ծառայության ժամանակ, որպես դեսպանատան քարտուղար, Փարիզում նպաստել է  Սերգեյ Դյագիլևի «Русские сезоны» ներկայացումների ցուցադրմանը։

Ընկերացել է «Մշակույթի աշխարհ» միավորման անդամների հետ։ Հավաքել է կտավների, գծանկարների, ճենապակյա իրերի և այլ հնությունների մեծաքանակ հավաքածու։

1907 թվականից համագործակցել է Հին Պետերբուրգի թանգարանի հետ, լինելով՝ Ճարտարապետ-նկարիչների միության անդամ, միառժամանակ ղեկավարել է հատուկ հանձնախումբը, որը ուսումնասիրելու և նկարագրելու էր Սանկտ Պետերբուրգը։ Հանձնաժողովի մեջ մտնում էին՝ Ալեքսանդր Բենուան, Իվան Ֆոմինը, Վլադիմիր Պոկրովսկին, Նիկոլայ Վրանգելը, Նիկոլայ Լանսերեն, Վլադիմիր Կուրբատովը, Վլադիմիր Շչուկոն, Պ. Վեյերը և Ալեքսանդր Գաուշը։

1910 թվականին նա  դարձել է Ռուսաստանի հնությունների և հուշարձանների պահպանության միության անդամ։ Ռուսական թանգարանի խորհրդի անդամ, 1918-1919 թվականներին եղել է էրմիտաժի նկարների և փորագրանկարների բաժնի հսկիչը։ 1918 թվականին իր անձնական հավքածուից բազմաթիվ գործեր նվիրել է էրմիտաժին և Ռուսական թանգարանին։

## Արտագաղթի տարիներ
1921 թվականին արտագաղթել է Ֆրանսիա, որտեղ շարունակել է զբաղվել իր հավաքածուների հարստացմամբ։ Եղել է Ռուսական թանգարանի միության հիմնադիր անդամ (1930), Պուշկինի Կենտրոնական հանձնաժողովի անդամ` Փարիզում (1935-1937), 1937 թվականին Փարիզում կազմակերպել է «Պուշկինը և իր ժամանակաշրջանը» ցուցահանդեսը։ 1934 թվականին Լուվրի Թանագարանին է նվիրաբերել 17-րդ դարի նկարիչ Գեյերոյի նկարները, որոնք իր անձնական հավաքածուից էին։

Վարդան Արղության-Երկայնաբազուկը մահացել է 1941 թվականին Փարիզում, հուղարկավորվել է Սենտ-Ժենևիև-դե-Բուա գերեզմանատանը.

## Ծանոթագրություններ

## Աղբյուրներ
* *[[Նինա Բերբերովա]]*. Չայկովսկի
* Ա.Չեխովի նամակները Արղության-Երկայնաբազուկին
* Իշխան Վլադիմիր Արղության-Երկայնաբազուկ
* http://www.rgali.ru/object/10879459?lc=ru 
* http://libinfo.org/index/index.php?id=112944
* РГАЛИ ф. 1900, 500 ед. хр., 1871—1919
* ГРМ, ф. 90, 6 ед. хр., 1813—1845

Կատեգորիա:Արղության-Երկայնաբազուկներ
Կատեգորիա:Ռուսական կայսրության քննադատներ
Կատեգորիա:Դիվանագետներ այբբենական կարգով
Կատեգորիա:Հավաքորդություն
Կատեգորիա:Սենտ-Ժենևիև-դե-Բուա գերեզմանատանը մահացածներ
Կատեգորիա:Հայ դիվանագետներ
Կատեգորիա:Հայ արվեստագետներ
Կատեգորիա:Հայ իշխաններ
Կատեգորիա:Հայ բարերարներ
Պյոտր Դերևիցկի

**Պյոտր Դերևիցկի** (, ), ռուս սպա-հրետանավոր, գեներալ-լեյտենանտ, 1877-1878 թվականների Ռուս-թուրքական պատերազմի,  Առաջին համաշխարհային պատերազմի, քաղաքացիական պատերազմի (Ռուսաստանի հարավային զինված ուժերի կողմից) մասնակից։

## Կենսագրություն
Պյոտր Դերևիցկին ծնվել է 1857 թվականին։ 1877 թվականին ավարտել է Երկրորդ ռազմական Կոնստանտինովյան ուսումնարանը, որպես պրապորշչիկ գործուղվել 32-րդ հետևակային դիվիզիայի հրետանային բրիգադա և մասնակցել  Ռուս-թուրքական պատերազմին։

1886 թվականին ավարտել է Գլխավոր շտաբի Նիկոլաևյան ակադեմիան  (երկրորդ կարգով), ստացել շտաբս-կապիտանի աստիճան և ծառայել 37-րդ հրետանային բրիգադայում (37-րդ հետևակային դիվիզիայի)։ Գործուղվել է Միխայլովյան հրետանային ուսումնարան։ Ավարտել է Սպայական հրետանային դպրոցը։

1899-1904 թվականներին եղել է 23-րդ հրետանային բրիգադայի (23-րդ հետևակային դիվիզիայի) 4-րդ մարտկոցի հրամանատարը։
1904-1910 թվականներին «Գերազանց ծառայության համար» ստանալով գնդապետի կոչում, հերթականությամբ  եղել է 36-րդ, 59-րդ և 68-րդ դիվիզիոնների հրետանային բրիգադների և  4-րդ պահուստային հրետանային բրիգադայի հրամանատարը։

1910-1915 թվականներին («Գերազանց ծառայության համար») ստացել է գեներալ-մայորի կոչում և դարձել Կիևում տեղաբաշխված  33-րդ հրետանային բրիգադայի (33-րդ հետևակային դիվիզիայի) հրամանատարը։

Մասնակցել է Առաջին համաշխարհային պատերազմին, 1915 թվականի մարտից զբաղեցրել է  31-րդ բանակային կորպուսի հրետանու հրահանգչի պաշտոնը։

Մասնակցել է Քաղաքացիական պատերազմին սպիտակ շարժման կողմից  (Ռուսաստանի հարավի Զինված ուժերի կազմում)։

## Արտագաղթ
Պյոտր  Ալեքսանդրովիչ  Դերևիցկին արտագաղթում է 1919 թվականի վերջին, 1920 թվականի սկզբին։ 1920 թվականից բնակվել է Հարավսլավիայում, եղել է Սպա-հրետանավորների ընկերության անդամ։ Դերևիցկին մահացել է  1938 թվականին Մայդանպեկում։

## Ընտանիք
Պյոտր  Ալեքսանդրովիչը և  իր կինը` Մարիոնիլա Մորիցևնան՝ Մորիցա Վոլֆի դուստրը, ունեցել են չորս երեխա` Ալեքսանդր (1890-1931), Եկատերինա (1892-1981), Ալեքսեյ (1896-?) և Անդրեյ (?-1931)։  Ալեքսանդրը և Անդրեյը հեղափոխությունից հետո արտագաղթում են Հարավսլավիա, Եկատերինան և Ալեքսեյը մնուն են Ռուսաստանում։ 
Ալեքսեյ Պետրովիչ Դերևեցկին մասնակցել է Հայրենական Մեծ պատերազմին, եղել է  փոխգնդապետ, Հայրենական Մեծ պատերազմի 1-ին աստիճանի շքանշանի ասպետ։ 1943 թվականին եղել է 454-րդ ականանետային գնդի 6-րդ գվարդիական մոտոհրաձգային բրիգադի հրամանատարը։.

## Գրականություն
* Волков С. В. Деревицкий Петр Александрович // Генералитет Российской империи։ Энциклопедический словарь генералов и адмиралов от Петра I до Николая II. - М.։ Центрполиграф, 2010. - Т. 1. - С. 447.
* Списокъ генераламъ по старшинству։ Составленъ по 15-е Апрѣля 1914 года. - Пг.։ Воен. тип. императрицы Екатерины Великой, 1914. - С. 634.

## Ծանոթագրություններ

## Արտաքին հղումներ
* Пётр Деревицкий на генеалогическом сайте «Родовод»

Կատեգորիա:Ռուս ռազմական գործիչներ
Կատեգորիա:Առաջին համաշխարհային պատերազմի մասնակիցներ
Կատեգորիա:Ռուսաստանի քաղաքացիական պատերազմի մասնակիցներ
Կատեգորիա:Սուրբ Ստանիսլավի 3-րդ աստիճանի շքանշանի ասպետներ
Կատեգորիա:Սուրբ Ստանիսլավի 2-րդ աստիճանի շքանշանի ասպետներ
Կատեգորիա:Սուրբ Ստանիսլավի 1-ին աստիճանի շքանշանի ասպետներ
Կատեգորիա:Գեներալ-լեյտենանտներ
Վարդան Առաքելյան (հրապարակախոս)

**Վարդան Խաչատուրի Առաքելյան** (, ), ռումինագիր հայ արձակագիր, հրապարակախոս։

1965 թվականին ավարտել է Բուխարեստի համալսարանը։

Առանձին գրքերով լույս են տեսել Առաքելյանի «Ինքնատիպության արկածախնդրությունները» (1968), «Ինչպես ենք սովորում ապրել» (1978) գործերը, երկու գրքից բաղկացած («Մեր չարչարանքի աշունը», 1980, «Դժոխքից հետո` կիրակին», 1983) փաստագրական վեպը։ 2008 թվականին նրա նախաբանով ու աշխատասիրությամբ տպագրվել է «Հակոբ Ջոլոյան Սիրունի. Հայ գիտնականի աշխատանքը Ռումինիայում» մատենագիտական հատորը, իսկ 2011 թվականին տպագրվել է նրա «Սիրունի. Մի հալածյալի ոդիսականը» գիրքը։

## Ծանաթագրություններ

Կատեգորիա:Ռումինագիր հայ արձակագիրներ
Կատեգորիա:Ռումինահայ արձակագիրներ
Զորավա (այլ կիրառումներ)

**Զորավա**, կարող է վերաբերել՝
* Զորավա - գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում
* Զորավա - գյուղ Արևմտյան Հայաստանում, Վանի վիլայեթի Արճեշի գավառակում
* Զորավա - գյուղ Արևմտյան Հայաստանում, Վանի վիլայեթի Թիմարի գավառում
Գիշատիչ քաղաքների ժամանակագրությունը

**«Գիշատիչ քաղաքների ժամանակագրությունը»** (), ռեժիսոր Քրիստիան Ռիվերսի նկարահանած ամերիկյան ֆանտաստիկ ֆիլմը։ Գլխավոր դերերում են Սթիվեն Լենգը և Հյուգո Ուիվինգը։ Լայն տեսավարձույթը ծրագրավորվում է իրականացնել 2018 թվականի դեկտեմբերի 13-ին։

## Սյուժե
Ֆիլմի գործողությունները տեղի են ունենում պոստ-ապոկալիպտիկական աշխարհում «Տասնվեցրոպեական պատերազմ»-ից հետո, որը մեծ ցնցում է առաջացրել։ Քաղաքները շարժվում են հսկայական անիվների վրա և թանկ բնական ռեսուրսներ են փնտրում։ Մի երիտասար տղա` Թոմ Նոտվերտին, 
ծանոթանում է մի աղջկա հետ և իմանում է քաղաքների բնության վերաբերյալ սարսափելի իրականության մասին։

## Դերերում
* Սթիվեն Լենգ - Կրայսլեր Պիվի
* Հյուգո Ուիվինգ
* Ռոբերտ Շիեն - Թոմ Նեդվորտի
* Ռոնան Ռաֆտերի - Բիվիս Պոդ
* Գերա Հիլմարսդոտտիր - Հեստեր Շոու
* Մենիկ Գուներատնե
* Ջիխաե - Աննա Ֆենգ
* Լեյլա Ջորջ - Կետրին Վալենտայն
* Աարոն Ջեքսոն - Գենչ

## Արտադրություն
2010 թվականի հունվարին պարզ դարձավ, որ նորզելանդացի ռեժիսոր Փիտեր Ջեկսոնը սկսել է ֆիլմի զարգացումը, հիմնված Ֆիլիպ Ռիվայի «*Mortal Engines*» վեպի։ 2016 թվականի հոկտեմբերի 24-ին սկսվել է ֆիլմի արտադրությունը, որի ռեժիսորի դերում հանդես է գալսի Կրիստիան Ռիվերսը։ Սցենարիստներն էին Փիտեր Ջեկսոնը, Ֆռեն Ուոլշը և Ֆիլիպպա Բոենսը։

2017 թվականին Ռոբերտ Շիենը ստացավ առաջատար դերը, Ռոնան Ռաֆտերը՝ երկրորդային դերը, իսկ Հյուգո Ուիվինգը գլղավոր դերը։ Մարտին դերասանական կազմին միացան Ստիվեն Լենգը, Չիխեն, Լեյլա Ջորջը։ Ապրիլի ֆիլմին միացան Հյուգո Ուիվինգը, Պատրիկ Մալախայդը, Կոլին Սելմոնը և Ռեգե Պեիջը։

Հիմնական նկարահանումները սկսվել են 2017 թվականի հունիսին Նոր Զելանդիայի Վելինգտոն քաղաքում և ավարտվել են նույն թվականին։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների գիտաֆանտաստիկ էքշն ֆիլմեր
Կատեգորիա:2018 ֆիլմեր
Կատեգորիա:IMAX ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան գիտաֆանտաստիկ էքշն ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆիլմեր վրեժի մասին
Կատեգորիա:Բրիտանական վեպերի էկրանավորումներ
Կատեգորիա:Հակաուտոպիական ֆիլմեր
Կատեգորիա:Հետապոկալիպտիկ ֆիլմեր
Կատեգորիա:Նորզելանդական ֆիլմեր
Կատեգորիա:Ֆիլմեր վրեժի մասին
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆիլմեր ապոկալիպսիսի մասին
Զորավար (այլ կիրառումներ)

**Զորավար**, կարող է վերաբերել՝
* Զորավար - գյուղ Արևմտյան Հայաստանում, Վանի վիլայեթի Վանի գավառում
* Զորավար - հայկական արական անուն
Գևորգ Քրիստինյան

**Գևորգ Քրիստինյան** (*Ժորա Հովսեփի Գասպարյան*, ), հայ բանաստեղծ, արձակագիր, գրականագետ, թարգմանիչ։

## Կենսագրություն
Ծնվել է 1934 թվականին, Արևիկ գյուղում (այժմ՝ Շիրակի մարզում)։ Ավարտել է Լենինականի մանկավարժական ուսումնարանը, ապա՝ Երևանի մանկավարժական ինստիտուտը։ Աշխատել է Հայաստանի միջնակարգ դպրոցներում, պաշտոնավարել համալսարանում՝ որպես դասախոս։ Եղել է Հայպետհրատի խմբագիր և «Հայֆիլմում»՝ գլխավոր խմբագիր։ Ստեղծել է քառասուն վավերագրական շարժապատկերների գրական նյութ։ 1990 թվականին տեղափոխվել է ԱՄՆ։ Եղել է Կալիֆոռնիայի հայ գրողների միության փոխնախագահը։

Հրատարակել է բանաստեղծությունների, պատմվածքների, գրականագիտական հոդվածների երկու տասնյակից ավելի ժողովածու։

Պոեզիայի հատընտիրը լույս է տեսել անգլերեն թարգմանությամբ։

2015 թվականից Գլենդելում լույս տեսնող Կալիֆոռնիայի հայ գրողների միության «Տիր» պարբերականի գլխավոր խմբագիրն է։

## Մատենագիտություն
* Բանաստեղծություններ, Ե., «Հայաստան», 1975, 84 էջ։
* Շագանակենի (բանաստեղծություններ, պոեմներ), Ե., «Սովետական գրող», 1979, 124։
* Լուսաբացներ կեսօրին (բանաստեղծություններ), Ե., «Սովետական գրող», 1985, 112 էջ։
* Նամակ Լոս-Անջելեսից (բանաստեղծություններ, պոեմներ), Ե., «Նաիրի», 1995, 123 էջ։
* Արևատաղեր (բանաստեղծություններ, պոեմներ), Ե., «Նաիրի», 1999, 270 էջ։
* Սիրո քարավան (բանաստեղծություններ), Ե., «Նաիրի», 1999, 136 էջ։
* Անսա իմ ձայնին (բանաստեղծություններ), Ե., «Նաիրի», 2000, 278 էջ։
* Գրականությունը հայրենիք է (գրական դեմքեր, գրաքննադատություն, մշակույթ, էսսե), հատոր 1, Ե., «Նաիրի»։
* Գրականությունը հայրենիք է (գրական դեմքեր, գրաքննադատություն, մշակույթ, էսսե), հատոր 2, Ե., «Նաիրի»։

## Թարգմանություններ (ռուսերենից)
* Ակոբիր Շարիֆի, Այսօրվա գործդ մի թողնիր վաղվան (պատմվածքներ), Ե., «Սովետական գրող», 1983, 30 էջ։
* Աֆրիկական գրողների վիպակներ ու պատմվածքներ, Ե., «Սովետական գրող», 1986, էջ 218 էջ։

## Գրականություն
* Խաչիկ Բադիկյան, Գևորգ Քրիստինյանը և նրա ստեղծագործական աշխարհը, Ե., «Նաիրի», 2013, 256 էջ։

## Ծանաթագրություններ

Կատեգորիա:20-րդ դարի արևելահայ բանաստեղծներ
Կատեգորիա:Ամերիկահայ բանաստեղծներ
Կատեգորիա:Ռուսերենից հայերեն թարգմանիչներ
Զորավար Անդրանիկ կամավորական ջոկատ (այլ կիրառումներ)

**Զորավար Անդրանիկ կամավորական ջոկատ**, կարող է վերաբերել՝
* Զորավար Անդրանիկ կամավորական ջոկատ - կազմավորվել է 1989 թվականին Երևանում
* Զորավար Անդրանիկ կամավորական ջոկատ - կազմավորվել է 1991 թվականին՝ Մարմարաշենի շտաբի նախաձեռնությամբ
Զույգաղբյուր (այլ կիրառումներ)

**Զույգաղբյուր**, կարող է վերաբերել՝
* Զույգաղբյուր - գյուղ Հայաստանի Շիրակի մարզում
* Զույգաղբյուր - ջրաերկրաբանական բնության հուշարձան Հայաստանում
Զուռնա (այլ կիրառումներ)

**Զուռնա**, կարող է վերաբերել՝
* Զուռնա - փողային երաժշտական գործիք
* Զուռնա - գյուղ Արևմտյան Հայաստանում, Խարբերդի վիլայեթի Հասանմսուրի գավառակում
* Զուռնա -  1920-ական թվականների Խորհրդային Հայաստանի երգիծաթերթ, որի հրատարակությունը դադարեցվել է գրաքննական հալածանքի արդյունքում` ի թիվս «Շեշտ», «Կարմիր մոծակ» երգիծաթերթերի։
Զվարե (այլ կիրառումներ)

**Զվարե**, կարող է վերաբերել՝
* Զվարե - 
* Զվարե - գյուղ Վրաստանում
* Զվարե - գետակ Հայկական լեռնաշխարհում, Ճորոխի ավազանում
Զվարթ (այլ կիրառումներ)

**Զվարթ**, կարող է վերաբերել՝
* Զվարթ - գյուղ Արևելյան Հայաստանում, Կարսի մարզում
* Զվարթ - հայկական իգական անուն

Գրաբարում զվարթ բառը նշանակել է հրեշտակ։
Զվեզդա (այլ կիրառումներ)

**Զվեզդա**, կարող է վերաբերել՝
* Զվեզդա - ռուսական հեռուստաալիք, հոլդինգին
* Զվեզդա - ֆուտբոլային մարզադաշտ Կիրովոգրադ քաղաքում
* Զվեզդա - ամենամյա ֆուտբոլային մրցանակ
* Զվեզդա - ֆուտբոլային մարզադաշտ Պերմ քաղաքում։
Զվերևո (այլ կիրառումներ)

**Զվերևո**, կարող է վերաբերել՝
* Զվերևո - գյուղ Ուկրաինայի Դոնեցկի մարզի Կրասնոարմեյսկիում
* Զվերևո - գյուղ Ռուսաստանի, Լենինգրադի մարզի Վիբորգսկի շրջանի կազմում
Զորկինո (այլ կիրառումներ)

**Զորկինո**, կարող է վերաբերել՝
* Զորկինո - գյուղ Ռուսաստանի, Սարատովի մարզի Մարքսովսկի շրջանի կազմում
* Զորկինո - գյուղ Ուկրաինայի Ղրիմի Ինքնավար Հանրապետության Նիժնեգորսկի շրջանում
Զուբարի (այլ կիրառումներ)

**Զուբարի**, կարող է վերաբերել՝
* Զուբարի - գյուղ Ուկրաինայի Խմելնիցկիի մարզի Իզյասլավի շրջանում
* Զուբարի - գյուղ Ռուսաստանի, Սմոլենսկի մարզի Սմոլենսկի շրջանի կազմում
Զրույց (այլ կիրառումներ)

**Զրույց**, կարող է վերաբերել՝
* Զրույց
** ուսուցման մեթոդ (դիդակտիկայում)
** ուսումնասիրության մեթոդ (հոգեբանության մեջ)
* Զրույց - գեղարվեստական արձակի մանրապատում ժանր
Կրուտոյ Յար (այլ կիրառումներ)

**Կրուտոյ Յար**, կարող է վերաբերել՝
* Կրուտոյ Յար - գյուղ (խուտոր) Ռուսաստանի Դաշնության Ռոստովի մարզի Կույբիշևի շրջանում
* Կրուտոյ Յար - գյուղ Ուկրաինայի Դոնեցկի մարզի Կրասնոարմեյսկիում
Հայաստանի անկախության հանրաքվե (1991)

**Անկախության հանրաքվեն** Հայաստանում անցկացվել է 1991 թվականի սեպտեմբերի 21-ին։ Որոշվում էր հանրապետությունը ԽՍՀՄ-ից անկախանալու հարցը։ Ընտրական իրավունք ունեցողների 94,39 %-ը քվեարկել է անկախության հռչակման օգտին՝ 95,4 % մասնակցության պարագայում։

## Համատեքստ
1990 թվականի օգոստոսի 23-ին Հայկական ԽՍՀ Գերագույն Խորհուրդն ընդունեց «Հայաստանի անկախության մասին հռչակագիրը», որը նշանավորեց անկախ պետականության հաստատման գործընթացի սկիզբը։ Հայտարարվեց հանրապետության տարածքում ԽՍՀՄ Սահմանադրության և օրենքների գործունեության դադարեցման մասին։

1991 թվականի մարտի 1-ին Հայաստանի Գերագույն Խորհուրդը որոշեց անցկացնել հանրաքվե՝ ԽՍՀՄ կազմից դուրս գալու մասին և համաժողովրդական քվեարկության դնել հետևյալ հարցը․ «Համաձա՞յն եք, որ Հայաստանի Հանրապետությունը լինի անկախ ժողովրդավարական պետություն ԽՍՀՄ-ի կազմից դուրս»։ Հանրաքվեն նշանակվեց 1991 թվականի սեպտեմբերի 21-ին։ Հանրապետության Գերագույն Խորհրդի Նախագահությանն իրավունք վերապահվեց «իրադրության կտրուկ փոփոխության դեպքում որոշում կայացնել հանրաքվեն ավելի վաղ ժամկետում անցկացնելու մասին»։

Մարտի 25-ին ԽՍՀՄ Գերագույն Խորհրդի նախագահին ուղարկվեց եզրակացություն, որտեղ նշվեց, որ այդ որոշումը համապատասխանում 1990 թվականի ապրիլի 3-ի ԽՍՀՄ-ի՝ «ԽՍՀՄ կազմից միութենական հանրապետության ելքի հետ կապված հարցերի լուծման կարգի մասին» օրենքի սուբյեկտի մաս հանդիսացող, որը իր նախաձեռնությամբ հանրաքվե անցկացնելու մասին (հոդված 2), դրա անցկացման ժամկետների (ոչ շուտ, քան վեց, և ոչ ուշ, քան ինն ամիս հետո՝ ԽՍՀՄ-ի կազմից միութենական հանրապետության դուրս գալու որոշումն ընդունելուց հետո  (հոդվածի 3-րդ մասը 2)։

Օգոստոսի 5-ին Գերագույն Խորհրդի նախագահ Լևոն Տեր-Պետրոսյանը նամակ ուղարկեց ԽՍՀՄ Գերագույն Խորհրդի նախագահ Անատոլի Լուկյանովին, որով խնդրեց «ԽՍՀՄ կազմից միութենական հանրապետության ելքի հետ կապված հարցերի լուծման կարգի մասին» օրենքի 5-րդ հոդվածին համաձայն որոշում կայացնել Հայաստանի տարածքում ԽՍՀՄ, միութենական և ինքնավար հանրապետությունների, ինքնավար կազմավորումների հավատարմագրված ներկայացուցիչների, ինչպես նաև հրավիրել Միավորված Ազգերի Կազմակերպության ներկայացուցիչների։

## Արդյունքներ
1991 թվականի սեպտեմբերի 21-ին հանրաքվեն կայացավ։ Հանրաքվեի արդյունքները ներկայացրել է Հանրաքվեի կենտրոնական ընտրական հանձնաժողովի նախագահ, ԳԽ փոխնախագահ Բաբկեն Արարքցյանը։ Ընտրելու իրավունք ունեցող 2.163.967 քաղաքացիներից հանրաքվեին մասնակցել է 2.056.758 քաղաքացի` 95,4 %։ «Այո» քվեարկած քվեաթերթիկների թիվը` 2.042.262 (ընտրելու իրավունք ունեցողների 94,39 %)։ «Ոչ» քվեարկած քվեաթերթիկների թիվը` 10.002 (ընտրելու իրավունք ունեցողների 0,46 %)։ Անվավեր է ճանաչվել 4129 (0,19 %) քվեաթերթիկ։ Խախտումների վերաբերյալ բողոքներ չեն ստացվել։ Հանրաքվեի ընթացքին հետևել են 117 դիտորդ` 25 երկրներից։

Հանրաքվեի արդյունքում 1991 թվականի սեպտեմբերի 23-ին Հայաստանի Գերագույն Խորհուրդը հաստատեց հանրապետության ելքը ԽՍՀՄ-ի կազմից։

## Ծանոթագրություններ

## Արտաքին հղումներ
* http://newsarmenia.ru/arm1/20080920/41952241.html 
* http://newsarmenia.ru/arm1/20060822/41584784.html 

Կատեգորիա:1991 Հայաստանում
Կատեգորիա:1991 հանրաքվեներ
Կատեգորիա:Անկախության հանրաքվեներ
Կատեգորիա:Ընտրություններ Հայաստանում
Կատեգորիա:ԽՍՀՄ փլուզում
Կատեգորիա:Հայաստանի ընտրություններ
Կատեգորիա:Սեպտեմբերի 21 իրադարձություններ
Կրուտոյ (այլ կիրառումներ)

**Կրուտոյ**, կարող է վերաբերել՝
* Կրուտոյ - գյուղ Ռուսաստանի Ռոստովի մարզի Չերտկովսկի շրջանում
* Կրուտոյ - գյուղ Ռուսաստանի Ռոստովի մարզի Ցիմլյանսկի շրջանում
Կրուչա (այլ կիրառումներ)

**Կրուչա**, կարող է վերաբերել՝
* Կրուչա - գյուղ Ռուսաստանի Սմոլենսկի մարզի Ուգրանսկի շրջանի կազմում
* Կրուչա - գյուղ Ուկրաինայի Խմելնիցկիի մարզի Ստարոկոնստանտինովի շրջանում
Գերման Լուկոմնիկով

**Գերման Լուկոմնիկով** (, ), ռուս բանաստեղծ, արձակագիր, պալինդրոմիստ։ Մինչև 1994 թվականը օգտագործել է **Բոնիֆացի** ծածկանունը։

Ծնվել է Բաքվում, մայրական կողմից հայ է։ 1975 թվականից ապրում է Մոսկվայում։ Սկսել է հրապարակվել 1990 թվականից։

Նրա ստեղծագործությունները տեղ են գտնում ինչպես հանրահայտ գրական պարբերականներում, նույնպես և տարբեր անթոլոգիաներում՝ «Դարի ինքնահրատ», «Շատ կարճ տեքստեր», «Ծնելու ժամանակը» և այլն։ 1994 թվականին կազմել է ռուսական պիլանդրոմի առաջին անթոլոգիան։ «1950-2000 թվականների ռուսական բանաստեղծությունը» երկհատոր անթոլոգիայի կազմողներից մեկն Է (Իվան Ախմետևի, Վ. Օռլովի և Ա. Ուրիցկու հետ)։ Կանոնավորպես հանդես է գալիս իր բանաստեղծությունների ընթերցմամբ, բանաստեղծական տարբեր սլեմների հաղթող է։

## Գերման Լուկոմնիկովը հայերեն
* «Բալզակը երգել է երեսնամյա կանանց...»; «սիրալիր եղեք...»; «մի՞թե իսկական եմ ես...»; «Պոեզիան պետք է լինի հիմարավուն...»; «Ախմետևն ասաց...»; «տխուր ու անհանգ բանաստեղծություն...»; «ես ներկա պահին...»; «ժողովուրդը սիրում է ինձ...»; «ինձ նետել է...»; «Երբ Նոյը կառուցեց տապան...»; «Մի քնիր, մի քնիր, արվեստագետ...»; «Տրա-տա-տա-տա-տա-տա-...»; «Անձրևաորդը մեկեն արթնացավ...»; «Ներքևից պինդ է և վերևից է պինդ...»; «Ես այնպիսի զգացում ունեմ...»; «ոչ...»; «Երբ որ մենք հասնենք իշխանության...»; «Բանաստեղծությունները չեն գրվում...»; «դուք գիտեք...»; «դուք նույնիսկ հասկանալ չեք կարող...»։ Ռուս մինիմալիստներ, Ստեփանակերտ, «Ոգի-Նաիրի», 2016, էջ 104-119։ Թարգմ.՝ Հրանտ Ալեքսանյան։

## Ծանոթագրություններ

Կատեգորիա:Ռուս բանաստեղծներ
Կատեգորիա:Ռուս արձակագիրներ
Կատեգորիա:Ռուս գրողներ
Կատեգորիա:20-րդ դարի բանաստեղծներ
Կատեգորիա:Գրական կեղծանուններով հայտնի հեղինակներ
Կատեգորիա:Ռուս խմբագիրներ
Կատեգորիա:Բանաստեղծներ այբբենական կարգով
Հունական բաց համալսարան

**Հունական Բաց համալսարան** (, ), հունական պետական համալսարան, որը գտնվում է Պատրաս քաղաքում։ Աշխատում է  Բրիտանական Բաց համալսարանի օրինակով և ապահովում է բացառապես հեռավար ուսուցում բակալավրի և ասպիրանտուրայի մակարդակով։ Հունաստանի միակ պետական և լիովին հավատարմագրված հեռավար ուսուցման համալսարանն է։

## Պատմություն և գործունեություն
Հունաստանի բաց համալսարանը հիմնվել է 1992  թվականին, բայց աշխատանքը սկսել է 1997 թվականից։ Առաջին 5000 ուսանողներն ընդունվել են 1999 թվականին։ Նույն թվականին էլ աշխատանքի են ընդունվել առաջին 15 գիտաշխատողները։ ԲՈՒՀ-ի վարչական անձնակազմը բաղկացած է մոտ 200 մարդուց։ Համալսարանը բաղկացած է մի քանի դպրոցներից.
# Հումանիտար գիտությունների դպրոց
# Հասարակական գիտությունների դպրոց
# Գիտության և տեխնիկայի դպրոց
# Կիրառական արվեստի դպրոց
Ասպիրանտական կրթության համար Պատրասի Բաց համալսարանը համագործակցում է Վրոցլավի տնտեսագիտական համալսարանի հետ։

Համալսարանը մասնակցում է Լեոնարդո դա Վինչիի ծրագրին, իրականացնում է Եվրոպական հանձնաժողովի անընդհատ կրթություն և հանդիսանում է Էրազմուս փոխանակման ծրագրի անդամ։

## Համագործակցություն
Հունական Բաց համալսարանը համագործակցում է Եվրոպայի այլ բարձրագույն ուսումնական հաստատությունների հետ.
* Բրյուսելյան բաց համալսարան (2011 թվականի դեկտեմբերի 20-ից)
* Կիպրոսի բաց համալսարան (2013 թվականի մարտի 1-ից)
* Նիկոսիայի համալսարան (2013 թվականի հունիսի 1-ից)
* Կիպրոսի Եվրոպական համալսարան (2013 թվականի օգոստոսի 1-ից)
* *Harocopio University* (2014 թվականի փետրվարի 6-ից)
* Արևմտյան Մակեդոնիայի համալսարան (2016 թվականի մարտի 9-ից)
* Թեսալիայի համալսարան (2016 թվականի մարտի 9-ից)
Համալսարանը ըստ մեծության Հունաստանի վեցերորդ պետական համալսարանն է։ Արժանացել է Հունաստանի Կրթության նախարարության գերազանցության նշանի։

## Տես նաև
* Կրթությունը Հունաստանում
* Հունաստանի բուհերի ցանկ

## Ծանոթագրություններ

## Արտաքին հղումներ
* Պաշտոնական կայք  
* Hellenic Open University - Distance Learning joint MBA Programme  
* Elliniko Anoikto Panepistimio 

Կատեգորիա:1992 հիմնադրված կրթական հաստատություններ
Կատեգորիա:Հունաստանի համալսարաններ
Կրոտովկա (այլ կիրառումներ)

**Կրոտովկա**, կարող է վերաբերել՝
* Կրոտովկա - գյուղ Ուկրաինայի Նիկոլաևի մարզի Կազանկայի շրջանում
* Կրոտովկա - գյուղ Ռուսաստանի Ուլյանովսկի մարզի Ուլյանովսկ քաղաքային օկրուգի կազմում
Արթուրը և Ուրդալակի վրեժը (այլ կիրառումներ)

«**Արթուրը և Ուրդալակի վրեժը**, կարող է վերաբերել՝
* Արթուրը և Ուրդալակի վրեժը - Լյուկ Բեսոնի «Արթուր» շարքի երրորդ գիրքը։
* Արթուրը և Ուրդալակի վրեժը - Լյուկ Բեսոնի՝ 2009 թվականին նկարահանած ֆիլմը։
Եկատերինա Շպիցա

**Եկատերինա Անատոլևնա Շպիցա** (, ), կինոյի և թատրոնի ռուս դերասանուհի, հեռուստահաղորդավարուհի։

## Կենսագրություն
Եկատերինա (Կատերինա) Շպիցան ծնվել է 1985 թվականի հոկտեմբերի 29-ին Ռուսաստանի Պերմ քաղաքում։ Մայրը՝ Գալինա Ֆեոդորովնա Կարպովսկայան, իրավաբան է, իսկ հայրը՝ Անատոլի Վասիլևիչ Շպիցան, հանքափոր։

Մինչև 13 տարեկանը Եկատերինա Շպիցան ապրել է Ինտայում (Կոմի Հանրապետություն)։ Սովորել է օտար լեզուների խորացված ուսուցմամբ Ֆրանսիական փորձարարական դպրոցում։

1998 թվականին ընդունվել է «КОД» թատրոն-ստուդիա (Պերմ)։ Աշխատել է Պերմի «Նոր դրամա» («Новая драма») կամերային թատրոնում Մ. Օլենյովայի ղեկավարությամբ։

2005 թվականին տեղափոխվել է Մոսկվա, նկարահանվում է ֆիլմերում, աշխատում Մոսկվայի Ազգային արվեստի պետական երաժշտական թատրոնում Վլադիմիր Նազարովի ղեկավարությամբ։ Համագործակցում է Ազատ արտիստների ընկերության հետ։

2013 թվականի սեպտեմբերին Եկատերինա Շպիցան մասնակցել է «Սառցե դարաշրջան» հեռուստաշոուին, որտեղ նրա զույգը եղել է Մաքսիմ Ստավսկին։ Իններորդ փուլի ավարտից հետո զույգն արժանացել է *հանդիսատեսի համակրանք* մրցանակի։

### Անձնական կյանք
Եկատերինա Շպիցան 2010 թվականին ամուսնացել է դերասան և կասկադյոր Կոնստանտին Ադաևի հետ։ 2012 թվականի փետրվարի 25-ին ծնվել է նրանց որդին՝ Գերմանը։ Որդու ծնունդից որոշ ժամանակ անց նրանք բաժանվել են։

Եկատերին Շպիցան հանդիպել է ռեժիսոր Մարյուս Վայսբերգի հետ։ 2015 թվականի օգոստոսին նրանք բաժանվել են։

## Արվեստ
### Դերեր թատրոնում
* «Ճայը», Անտոն Չեխով
* «Կրքեր ըստ Շեքսպիրի»
* «Ելիզավետա Բամ» – *Գլադկովա Անաստասիա Դմիտրիևնա*
* «Փոքրիկ կախարդի արկածները»
* «Հեքիաթնե՞ր… Հեքիաթնե՜ր…»
* «Ալա ադ-Դին» – *աղախին Նուր*
* «Աղբյուր անապատում» – *Սպիտակ աղվես*, *Թագավորի կատու*
* «Ստվեր», Եվգենի Շվարց – *Անունցիատա*

### Դերեր կինոյում

## Հեռուստատեսություն
* 2013 թվականի հունիսի 9-ից մինչև օգոստոսի 4-ը վարել է Ռուսաստանի Առաջին ալիքի «Вышка» հաղորդումը (Վիկտոր Վասիլևի հետ համատեղ),
* 2013 թվականի սեպտեմբերի 8-ից գեղասահորդ Մաքսիմ Ստավսկու հետ մասնակցել է Առաջին ալիքի «Սառցե դարաշրջան» հեռուստաշոուին,
* 2015 թվականի սեպտեմբերի 20-ից մասնակցել է Առաջին ալիքի «Точь-в-точь» նմանակումների շոուին։ Նմանակել է Գվեն Ստեֆանիին, Նյուշային, Անժելիկա Վարումին, Մայլի Սայրուսին, Նիկոլ Քիդմանին, Զազին, Յուլիա Սավիչևային, Ավրիլ Լավինին, Կարլի Ռեյ Ջեպսենին, Միլեն Ֆարմերին և Պոլինա Գագարինային։

## Ծանոթագրություններ

## Արտաքին հղումներ
* Екатерина Шпица в труппе Театра Владимира Назарова
* Екатерина Шпица на Рускино 
* Интервью с Екатериной Шпицей 
* Катерина Шпица в «Реальных пацанах» 
* Официальная страница Екатерины в Вконтакте
* Интервью Екатерины Шпицы для «Звездного бульвара — Новости СВАО Москвы»

Կատեգորիա:Ռուս դերասանուհիներ
Կատեգորիա:Ռուս կինոդերասանուհիներ
Կատեգորիա:Ռուս հաղորդավարներ
Կատեգորիա:Ռուս հեռուստատեսային դերասանուհիներ
Կատեգորիա:Ռուսաստանի իրավաբաններ
Նևին Չոքայ

**Նևին Չոքայ** (, ), թուրք նկարիչ, ավագ դպրոցի արվեստի և արվեստի պատմության ուսուցիչ։

## Կենսագրություն
Նևին Չոքայը ծնվել է 1930 թվականին Ստամբուլում։ Մանությունն անցել է Թուրքիայի տարբեր շրջաններում։ 1947 թվականին ընդունվել է Միմար Սինանի անվան գեղարվեստի համալսարան, սովորել Բեդրի Ռահմի Էյուբօղլու ստուդիայում։ Համալսարանն ավարտել է 1953 թվականին։ Եղել է նաև ՊԵՆ ակումբի անդամ։ Առաջին ցուցահանդեսը տեղի է ունեցել 1953 թվականին Ստամբուլի «Մայա» պատկերասրահում։ 1950-1953 թվականներին եղել է Նեդիմ Օթյամի ղեկավարությամբ գործող թուրքական ժողովրդական երաժշտության պետական երգչախմբի անդամ։ Բացի Իտալիայում համերգներին և ազգագրական միջոցառումներին մասնակցելուց, Նևին Չոքայն աշխատել է նաև որպես հնչյունային դերասան և հանդես եկել Yurda Dönüş ֆիլմում։

1954 թվականից Չոքայն ամբողջությամբ նվիրվել է նկարչությանը։ Նրա նկարները ցուցադրվել են Անկարայի Կերպարվեստի և քանդակի պետական թանգարանում հատուկ ցուցահանդեսների ժամանակ և Փարիզի երիտասարդ նկարիչների բիենալեում։ 1961 թվականին արժանացել է Ստամբուլի արվեստի փառատոնի երկրորդ մրցանակին։ 1979 թվականին Չոքայը հրավիրվել է Հոլանդիա, որտեղ նրա նկարները ցուցադրվել են Դեյվենտերի, Հաագայի և Ռոտերդամի տարբեր թանգարաններում ու պատկերասրահներում ամբողջ տարվա ընթացքում։ Նևին Չոքայի կտավները գտնվում են Գերմանիայի և Նիդերլանդների հանրային և մասնավոր հավաքածուներում, Անկարայի Կերպարվեստի և քանդակի պետական թանգարանում, Թուրքիայի մշակույթի և զբոսաշրջության նախարարությունում, Ստամբուլի քաղաքային վարչությունում, Ստամբուլի համալսարանում, նախկին Հարավսլավիայի Umjetnicka Galerij-ում։

Չոքայը 17 տարի ավագ դպրոցներում աշխատել է որպես արվեստի և արվեստի պատմության ուսուցիչ, 10 տարի նկարչության մասնավոր դասեր է տվել տարբեր ստուդիաներում։ Կյանքի վերջին 10 տարիներին աշխատել է Իզմիրի մարզի Ֆոչա քաղաքի իր մասնավոր ստուդիայում։
 
Չոքայը մահացել է Ֆոչայում 2012 թվականին 82 տարեկան հասակում։ Ամուսնացած է եղել, ունեցել է մեկ որդի։

## Ծանոթագրություններ

## Արտաքին հղումներ
* Պաշտոնական կայք
* Eczacıbaşı Virtual Museum 

Կատեգորիա:Թուրք նկարիչներ
Կատեգորիա:Անձինք:Ստամբուլ
Կատեգորիա:Արտիստներ Ստամբուլից
Կատեգորիա:Թուրք ուսուցիչներ
Իսլան Կոբրով

**Իսլան  Կոբրով** (, )՝  խորհրդային զինվորական, պաշտոնաթող գնդապետ։

## Կենսագրություն
Ծնվել է  1925 թվականի  սեպտեմբերի 7-ին Կուզնալ գյուղում Վոտսկոյի ինքնավար մարզում։

Հայրենական Մեծ պատերազմի մասնակից։ 1942 թվականի դեկտեմբերին նա զորակոչվել է Կարմիր բանակ, որպես շարքային, կռվել է հրետազորում։ Իր առաջին Փառքի շքանշանի 3-րդ աստիճանը  ստացել է  1944 թվականի  հունիսի 22-ին,  երբ սերժանտ էր։

1944 թվականի օգոստոսի 25-ին  աջափնյա Ուկրաինայի ռազմական գործողությունների համար Կոբրովը պարգևատրվել է «Կարմիր աստղ» շքանշանով։

1945 թվականի հունվարի 20-ին Ի. Շ Կոբրովին 2-րդ աստիճանի Փառքի շքանշան շնորհելու մասին  փաստաթուղթ է ստորագրել՝ 1944 թվականի  դեկտեմբերի 4-ի- լույս 5-ի գիշերը Դանուբ գետը հաղթահարելու համար։ Սակայն այդ սխրագործության համար պարգևը ստացել է 2016 թվականին։

Պատերազմն ավարտել է հաղթանակից մի քանի ամիս առաջ, ուսմանը վերադառնալու պատճառով։ Ավարտելուց հետո գրեթե  երեսուն տարի ծառայել է բանակում, պաշտոնաթող լինելով որպես գնդապետ։

Նա ներկայումս բնակվում է Լատվիայում։ Երկրորդ Փառքի շքանշանը նրան հանձնել է Լատվիայում Ռուսաստանի դեսպան  Ա. Ա. Վեշնյակովը։

## Պարգևներ
* Պարգևատրվել է  3-րդ  և 2-րդ աստիճանի փառքի շքանշանով,  Կարմիր աստղի  երկու շքանշաններով, Հայրենական պատերազմի շքանշանով և շատ կրծքանշաններով։

## Ծանոթագրություններ

## Արտաքին հղումներ
* Кобров Ислан Ишматович
* Боевая награда нашла героя спустя 70 лет после окончания войны 

Կատեգորիա:Հայրենական մեծ պատերազմի մասնակիցներ
Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:Խորհրդային գնդապետներ
Կատեգորիա:Փառքի շքանշանի ասպետներ (ԽՍՀՄ)
Էնգին Օզթյուրք

**Էնգին Օզթյուրք** (; ), թուրք դերասան։ Նկարահանվել է Հոյակապ դար և Բարձրաշխարհիկ հասարակություն հեռուստասերիալներում.։

## Կենսագրություն
Էնգին Օզթյուրքը ծնվել է 1986 թվականի սեպտեմբերի 28-ին Էսքիշեհիրում։ Նրա հայրը թուրք զինվորական էր, ով Թուրքիա է գաղթել Բուլղարիայից, իսկ մայրը հույն ներգաղթյալ է։ Ընտանիքի չորրորդ զավակն է։ Ունի երեք ավագ քույրեր։ 8 տարեկանում զբաղվել է վոլեյբոլով, այնուհետր աշխատել է որպես բարմեն։ 2008 թվականին սկսել է հետաքրքրվել թատրոնով և որոշել դառնալ դերասան։ 2012 թվականին ավարտել է Թուրքիայի պետական կոնսերվատորիայի թատերական արվեստի բաժինը։

## Անձնական կյանք
Որոշ ժամանակ հանդիպել է Էլիֆ Սոքմենի հետ։ Ավելի ուշ, Էնգինը հանդիպել է թուրք հայտնի դերասանուհի Թյուրքյու Թուրանի հետ։ 2013 թվականին զույգը բաժանվել է։ 2015 թվականից հանդիպում է Իդիլ Ֆըրաթի հետ։

Հարաբերությունների մեջ է գտնվել նաև թուրք դերասանուհիներ Հանդե Սորալի, Մերվե Բոլուղուրի, Հանդե Դողանդեմիրի, Ջանսու Դերեի, Նուր Այսանի, ինչպես նաև Օյքյու Քարայելի հետ։

## Ֆիլմագրություն

## Ծանոթագրություններ

Կատեգորիա:21-րդ դարի թուրք դերասաններ
Կատեգորիա:Անձինք Անկարայից
Կատեգորիա:Թուրք դերասաններ
Կատեգորիա:Թուրք կինոդերասաններ
Կատեգորիա:Թուրք հեռուստադերասաններ
Boeing 777-ի միջադեպ Բանգկոկում

**Boeing 777-ի միջադեպ Բանգկոկում**, միջադեպ, որը տեղի է ունեցել 2017 թվականի մայիսի 1-ին։ Boeing 777-3M0(ER) օդանավը, որը պատկանում էր Աէրոֆլոտ ավիաընկերությանը իրականացնում էր չվերթ` Մոսկվայից դեպի Բանգկոկ։ Սակայն օդաչուները թռիչքի ժամանակ օդանավը չեն կարողացել կառավարել։ Անձնակազմի անդամները կարողանում են բարեհաջող վայրէջք կատարել Բանգկոկի օդանավակայանում։ Օդանավում գտնվում էր 332 մարդ (313 ուղևորները և 19 անձնակազմի անդամները)։ Բոլոր մարդիկ փրկվել են, սակայն 27 մարդ ստացել են տարբեր աստիճանի վնասվածքներ։

## Ինքնաթիռ
Boeing 777-3M0 (գրանցման համարը`VP-BGD) օդանավը արտադրվել է 2013 թվականին, և առաջին չվերթը իրականացրել է նույն թվականի փետրվարի 23-ին։ 2013 թվականի մարտի 28-ին օդանավը հանձնվում է Աէրոֆլոտ ավիաընկերությանը։ Ինքնաթիռը ունի երկու շարժիչ` General Electric GE90-115B արտադրության։

## Անձնակազմի անդամներ
Ինքնաթիռի կազմը հետևյալն է`

* Ինքնաթիռի առաջին հրամանատար - Ալեքսանդր Ռուզով, շատ փորձառու օդաչու է, օդում անցկացրել է ավելի քան 23000 ժամ։
* Ինքնաթիռի երկրորդ հրամանատարը օդում անցկացրել է ավելի քան 10500 ժամ։

## Ծանոթագրություններ

## Արտաքին հղումներ
* Aviation Safety Network

Կատեգորիա:Ավիավթարներ
Յուրի Իվանով

**Յուրի Իգորևիչ Իվանով** (, ), ռուս ֆուտբոլիստ, պաշտպան։

## Կարիերա
1981 թվականին եղել է Մոսկվայի «Սպարտակ» ֆուտբոլային ակումբի կազմում, բայց ոչ մի անգամ խաղադաշտ դուրս չի եկել։ 1982 թվականին խաղացել է «Մոսկվիչ» ֆուտբոլային ակումբում, որի կազմում անցկացրել է 27 խաղ և խփել 2 գոլ։ 1984 մրցաշրջանում տեղափոխվել է Կաշիրի «Դինամո» ֆուտբոլային ակումբ, որի կազմում անցկացրել է 32 հանդիպում՝ խփելով 6 գոլ։

1986 թվականին նա հանդես է եկել Վոլոգդայի «Դինամո» ֆուտբոլային ակումբում, որի կազմում անցկացրել է 28 հանդիպում և խփել 6 գոլ։  1987 թվականին նա տեղափոխվել է «Զորկի» ֆուտբոլային ակումբ, որտեղ անցկացրել է 29 հանդիպում և դարձել 8 գոլի հեղինակ։ 1988 թվականին նա միացավ «Կայրատ» ֆուտբոլային ակումբում, որի կազմում մասնակցել է 21 խաղի։

1989 թվականին նա տեղափոխվել է Պավլոդարի «Իրտիշ» ֆուտբոլային ակումբ, որի կազմում խաղացել է 32 հանդիպում և խփել 5 գնդակ։ 1990 թվականին հանդես է եկել Ռիգայի «Դաուգավա» ֆուտբոլային ակումբում՝ 30 խաղերում խփելով 1 գոլ։ 1991 թվականին նա միացավ «Պարդաուգավա» ֆուտբոլային ակումբին, որի կազմում անցկացրած 32 հանդիպումներում դարձել է 2 գոլի հեղինակ։

1992 թվականի մրցաշրջանում նա նշել է իր նորամուտը Ռուսաստանի Բարձրագույն լիգայում որպես «Կուբան» ֆուտբոլային ակումբի խաղացող, որի կազմում խաղացել է 7 հանդիպում։

## Ծանոթագրություններ

## Արտաքին հղումներ
* 
* 

Կատեգորիա:Իրտիշի ֆուտբոլիստներ
Կատեգորիա:Խորհրդային ֆուտբոլիստներ
Կատեգորիա:Կուբանի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ռաշիդ Ասանով

**Ռաշիդ Իսմագիլովիչ Ասանով** (), ռուս ֆուտբոլիստ, պաշտպան, կիսապաշտպան։

## Կարիերա
### Ակումբային
Ռաշիդ Ասանովն իր կարիերան սկսել է 1992 թվականին՝ խաղալով Սլավյանսկին Կուբանիի «Նիվա» ակումբում, այնուհետև սկսել է խաղալ «Կուբանի» ակումբում, կատարելով իր դեբյուտը Ռուսաստանի Պրեմիեր լիգայում, ակումբի հետ անցկացրել է 1 հանդիպում։ Սակայն հիմնական կազմում տեղ գրավել չի կարողացել և ի վերջո վերադարձել է «Նիվա» ակումբ, որտեղ անցկացրել է 99 հանդիպում և խփել 2 գոլ, ևս  6 հանդիպումներ անցկացրել է Ռուսաստանի գավաթում։

## Ծանոթագրություններ

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Սիայի

**Սիայի** (**Սիայի Ղազար Կարապետյան**, անվանել են՝ Ղարա-Ղազար, ծննդյան թիվը հայտնի չէ - վախճանվել է 1903 թվականի մայիսի 19-ին), աշուղ, 19-րդ դարի վերջերի 20-րդ դարի սկզբների Ջավախքի աշուղներից։

## Կենսագրություն
Աշուղի նախնիները գաղթել են Էրզրումից՝ 1830 թվականին, ժամանակակիցների վկայությամբ պետք է, որ նա ծնված լինի 1835 թվականին։
Սիայու մոտ աշուղական արվեստ են սովորել Ջիվանին, Թիֆիլին, Մաթոսը և ուրիշներ։

Սիային ապրել է Կարզախում, որը Ախալքալաքի գավառի մեծ գյուղերից էր, ուր հաճախում էին հայ, վրացի, թուրք և այլ ազգի շատ աշուղներ, ելույթներ էին ունենում շփվում տեղի աշուղների հետ։

Աշուղ Սիային հիմնականում ստեղծագործել ու երգել է թուրքերեն լեզվով, հենց այդ պատճառով էլ աշուղական գրականություն մեջ նրա մասին քիչ տեղեկություններ կան։ Գ. Լևոնյանի ջանքերով Սիայու միակ երգը` «Մարինան» տեղ է գտել 1937 թվականին հրատարակած «Հայ աշուղներ» ժողովածուում։ Սիայու մասին գոյություն են ունեցել թյուր կարծերներ, իբր նա սեփական ստեղծագործություններ չի ունեցել, այլ միայն կատարել է նշանավոր աշուղների հորինած երգերն ու հեքիաթները։ Աշուղը ինքն է վկայում, որ ունեցել է շատ երգեր ու հեքիաթներ.

Սիայու «Օձ քաղաքը» հեքիաթը իր ժամանակին մեծ ընդունելության է արժանացել Ջավախքում։ Բռնակալ բեկը գերված հայ աղջկան ստիպում է գավերը գինի լցնել և հաճույք պատճառել իրեն։ Աղջիկը վշտացած երգում է.

Սիային երգերի ու հեքիաթների լավագույն կատարող է եղել։ Ելույթների ժամանակ աչքի էր ընկնում հանպատրաստից երգեր հորինելով։ Աշուղը եղել է խստաբարո, պահանջկոտ իր նկատմամբ, իր աշակերտների ու ունկնդիրների նկատմամբ։ Նրան լսում էին քար լռությամբ։ Իր վարպետին լավ է բնութագրել աշուղ Թիֆիլին՝ «Դու իմ անմահ վարպետ, անպարտ Սիայի»։ Բազմաթիվ մրցույթների ժամանակ նա շարունակ հաղթող է դուրս եկել։ Սիայու երգերի մեջ մեծ տեղ են գրավել սիրային խաղերը։

Աշուղը շրջագայել է, եղել է գավառի մեծ գյուղերում,  Ալեքսանդրապոլում։ Շրջագայելիս իր հետ տանրել է աշակերտներից մեկին, ավելի հաճախ Ջիվանին, ով մի անգամ Խերթվիսում մրցույթի ժամանակ իր վարպետին դուրս է բերում ծանր կացությունից։

Սիային ունեցել է իր երգերի դավթարը։ Հարազատների (Շեկո, Արտավազդ Կարապետյաններ, Գասպար Բանգոյան) վկայությամբ հուղարկավորության ժամանակ դավթարը և սազը աշուղի դիակի հետ միասին թաղել են։

Սիային հայ ժողովրդի փրկությունը կապել է ռուս ժողովրդի ազատագրական շարժման հետ՝ ասելով՝

## Գրականություն
#Դ.Վ Բագրատունի, «Ջավախքի Գուսաննորի երգեր», Թբիլիսի 1987, էջ 48-51

## Ծանոթագրություններ

Կատեգորիա:Հայ աշուղներ
Զուրաբ Իոնանիձե

**Զուրաբ Դավիդովիչ Իոնանիձե** (, ), վրացի ֆուտբոլիստ, հարձակող։

## Կարիերա
### Ակումբային
Քութայիսի «Տորպեդոյի» ակումբում, երեք անգամ, նա դարձել է Վրաստանի չեմպիոն (1999/2000, 2000/2001, 2001/2002)։ Երկու անգամ նա հաղթել է ռմբարկուների մրցույթում (1999/2000, 2002/2003)։  2000, 2003,  2006 թվականներին ճանաչվել է լավագույն ֆուտբոլիստ ազգային առաջնության խաղերի ժամանակ։

2009 թվականի տվյալներով Իոնավիձեն Վրաստանի առաջնության լավագույն ռմբարկուն է պատմության մեջ։

### Հավաքականում
Նա իր դեբյուտը նշել է Վրաստանի ազգային հավաքականում։ Երկրի առաջնությունում իր հաջող խաղով հասավ նրան, որ 10 տարի հետո 34 տարեկան հասակում նորից հրավիրվեց հավաքական։

## Ծանոթագրություններ

## Արտաքին հղումներ
* 

Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Վրաստանի հավաքականի ֆուտբոլիստներ
Կատեգորիա:Վրացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Լորաքս

**«Լորաքս»** (՝ «Դոկտոր Սյուզի Լորաքս»), 2012 թվականի ամերիկյան լիամետրաժ անիմացիոն ֆիլմ, ռեժիսոր՝ Քրիս Ռենո և Քայլ Բալդ։ Ստեղծվել է Դոկտոր Սյուզի համանուն գրքի հիման վրա։ Ֆիլմն ստացել է 0+ սահմանափակում։

## Դիպաշար
Ոչ հեռավոր ապագա։ Երկրի վրա չի մնացել ոչ մի կենդանի ծառ. նույնիսկ դրանք ստեղծված են պլաստիկից, սակայն ունեին արտասովոր հնարավորություններ՝ լույս են տալիս, երաժշտություն են հնչեցնում և այլն։ Տասներկու տարեկան Թեդը իր սիրելի աղջնակի՝ Օդրիի խնդրանքով փորձում էր գտնել գոնե մի իրական ծառ։ Տատիկի խորհրդով նա քաղաքից դուրս է գալիս, որպեսզի գտնի Նախոդկինսին (Once-ler), որը բնակվում է իր միայնակ տանը։ Նա պատմում է տղային, որ ինքն է մեղավոր ծառերի անհետացման մեջ, մի ժամանակ ամայի հարթավայրերի տեղում եղել էր հիանալի դաշտ, որտեղ աճում էին բազմաթիվ ծառեր, և ապրում էին բազմաթիվ կենդանիներ։ Երիտասարդ տարիներին այդտեղ եկավ Նախոդկինսը, որպեսզի հատի աճող ծառերը, տերևներն օգտագործի՝ ստեղծելու «Ամենապետքական» (Thneed) ունիվերսալ արտադրանք։

Կտրելով առաջինը՝ նա կանչում է անտառային ոգուն՝ Լորաքսին, որը մազոտ և մորուքավոր կենդանու տեսք ուներ, կամ նրան ինչպես անվանում է Նախոդկինսը՝ «փրչոտ մսագնդիկ»։ Նա սկզբում փորձում էր Նախոդկինսին կանգնեցնել ուժով, սակայն հետո նրանից միայն երդում է վերցնում, որ նա չի կտրի ծառերը, այլ ուղղակի կպոկի նրանց տերևները։ Սակայն հասակով հայտնի նրա հարազատներ «Բոլորիկպետքիկները», որոնք ժամանել էին «օգնելու» նրան, համոզում են սկսել կտրել ծառերը։ Նախոդկինսը հարստանում է, սակայն շուտով ամբողջ հովտում չի մնում ոչ մի ծառ։ Նրա հարազատները դրանից հետո հեռանում են նրանից այն պատճառով, որ շահույթ չուներ, իսկ Լորաքսը հեռանում է կենդանիների հովտից և ինքնուրույն թռչելով՝ քարերի վրա թողնում «Եթե միայն» փորագրությունը։

Այս պատմությունը Նախոդկինսը փոխանցել է Թեդին մի քանի օրվա ընթացքում։ Դրա մասին իմանում է Օ’Հերը՝ ընկերության սեփականատերը, որը շշերով մաքուր օդ էր թողարկում, որի համար շահավետ չէր ծառերի ի հայտ գալը, քանի որ բույսերն «անվճար» մաքրում էին օդը։ Նա սպառնում է Թեդին՝ փորձելով ստիպել նրան, որ չգնան քաղաքից, բայց Թեդը կրկին լսում է պատմությունը և Նախոդկինսից ստանում է վերջին կենդանի ծառի սերմը, որը կոչվում էր գետնասունկ ծառ։ Օ’Հերը փորձում է խանգարել տղային՝ ցանելու այն՝ ներգրավելով բնակչության աջակցությունը, որոնց պատմում է ծառերի վտանգների մասին, սակայն Թեդը կարողանում է նրանց իր կողմը գրավել։ Նա ցանում է սերմը քաղաքի կենտրոնում։ Շուտով ամբողջ հովիտը կրկին ծաղկում է, իսկ Նախոդկինսն առաջին անգամ երկար տարիների ընթացքում դուրս է գալիս տնից և տեսնում վերադարձած Լորաքսին, որը գովում էր նրան, որ նա վերջիվերջո ճանաչել է իր մեղավորությունը բնության առաջ, և ընկերները ծիծաղում են և գնում 9-րդ տուն։

## Դերերի հնչյունավորում

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2012 մուլտֆիլմեր
Կատեգորիա:3D մուլտֆիլմեր
Կատեգորիա:IMAX ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան մուլտֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Դոկտոր Սուսի ստեղծագործությունների էկրանավորումներ
Կատեգորիա:Հակաուտոպիական ֆիլմեր
Կատեգորիա:Համակարգչային անիմացիոն ֆիլմեր
Կատեգորիա:Մուլտֆիլմեր
Միխայիլ Բարանովսկի

**Միխայիլ Վիկտորովիչ Բարանովսկի** (), ռուս ֆուտբոլիստ, դարպասապահ։

## Կարիերա
thumb|120px|left|<center>Միխայիլ Բարանովսկի «Ժեմչուժինա-Սոցի»</center>
Մոզիր քաղաքի ֆուտբոլի դպրոցի սան է։ Կալինինգրադի «Բալտիկա» ակումբում 2007 թվականին խաղացել է ընդմիջումով։ 2009 թվականի ձմռանը պայմանագիր է կնքել Առաջին դիվիզիոնի «Ժեմչուժինա-Սոչի» ակումբի հետ։ 2011 թվականի ամռանը պայմանագիր է կնքել Բրյանսկի «Դինամո» ակումբի հետ։ 2012 թվականի հունիսին տեղափոխվել է Մոսկվայի «Լոկոմոտիվ» ակումբ։ 2012 թվականի հուլիսից մինչև 2013 թվականի հունվարը անցկացրել է Վոլգոգրադի «Ռոտոր» ակումբում, որտեղ նա անցկացրել է ընդամենը մեկ խաղ։ 2013 թվականի ձմռանը պայմանագիր է կնքել «Ուֆա» ակումբի հետ։ 2013/2014 թվականի մրցաշրջանի ավարտից հետո լքել է ակումբը։

## Ձեռքբերումներ
### Թիմային
* Բելառուսի առաջնության բրոնզե մեդալակիր-2007

### Անհատական
* Առաջին լիգայի լավագույն դարպասապահ-2011/2012։

## Ծանոթագրություններ

## Արտաքին հղումներ
* 

Կատեգորիա:Բելառուս ֆուտբոլիստներ
Կատեգորիա:Ուֆայի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ռուս ֆուտբոլային մարզիչներ
Վլադիսլավ Իվանով

**Վլադիսլավ Ալեքսանդրովիչ Իվանով** (, ), ռուս ֆուտբոլիստ, կիսապաշտպան և հարձակվող

## Կարիերա
2003 թ.-ին, նա սկսեց իր կարիերան Էստոնիայի Նարվա Տրանսում։  2008 թ., նա վարձակալվում է  Լվովի Կարպատներում, բայց ակումբում չի խաղում։
2009 թ., դարձավ Էստոնիայի չեմպիոն Լևադիա ակումբի կազում։  2010 թ. Նա տեղափոխվել է հունական Աստերաս, սակայն նրա կազմում ոչ մի անգամ խաղադաշտ դուրս չի եկել։  2011 թ վարձավճարով տեղափոխվել է «Իլիուպոլի», իսկ այնուհետև տեղափոխվել է Մոսկվայի «Տորպեդո»։ 2012 թ., իր խփած 23 գոլերով ճանաչվել է Էստոնիայի առաջնության լավագույն ռմբարկու։  2013 թ. փետրվարի 27-ին պայմանագիր է կնքել «Լուչ-Էներգիա» ակումբի հետ։  2014 թ-ին, նա հանդես է եկել որպես հարձակվող Էստոնիայի «Լևադիա» ակումբում>, օգոստոսի վերջին լքեց ակումբը։ Էստոնիայի առաջնության  այդ մրցաշրջանում Իվանովը դարձել է ակումբի  լավագույն ռմբարկու և խփել 19 գոլ։  Վլադիսլավ Իվանովը 2016 թվականի մարտին վերադարձել է Էստոնիայի ակումբ «Նարվա-Տրանս» և պայմանագիր է կնքել մեկ տարով։ Վլադիսլավ Իվանովը 2016 թ. հուլիսին տեղափոխվեց  «Յարվե» ֆուտբոլային ակումբ։

## Ձեռքբերումներ
### Ակումբային
* Էստոնիայի չեմպիոն։ 2009 թ.
* Էստոնիայի առաջնության արծաթե մեդալակիր **(2)**։ 2006, 2010 թթ.
* Էստոնիայի գավաթի հաղթող։ 2009/2010 թթ.
* Եզրափակչում Էստոնիայի գավաթի հաղթող։ 2006/2007 թթ.
* Էստոնիայի սուպերգավաթի հաղթող **(2)**։ 2007, 2010 թթ.
* Ռուսաստանի երկրորդ դիվիզիոնի «Արևելք» տարածաշրջանի հաղթող - 2012/2013 թթ.

### Անձնական
* Էստոնիայի առաջնության լավագույն ռմաբարկու - 2012 թ.

## Ծանոթագրություններ

## Արտաքին հղումներ
* Профиль на официальном сайте ЭФС
* 
* 
* Профиль на сайте UEFA 
* Профиль на сайте Премиум Лиги Эстонии

Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Ալեքսանդր Ալումոնա

**Ալեքսանդր Սիլվեստրովիչ Ալումոնա** (), նիգերիական ծագմամբ ռուսաստանցի ֆուտբոլիստ, «Տամբով» ակումբի հարձակվող։

## Ձեռքբերումներ
* Հունգարիայի բրոնզե մեդալակիր-2005/06
* Հունգարիայի գավաթակիր-2005/06
* Բելառուսի չեմպիոն-2009
* Բելառուսի սուպերգավաթակիր-2010
* Բելառուսի արծաթե գավաթակիր-2010, 2011, 2012
* Համագործակցության արծաթե մեդալակիր-2011

## Ծանոթագրություններ

## Արտաքին հղումներ
* 
* ֆուտբոլիստի էջը ԲԱՏԷ ակումբի կայքում
* 

Կատեգորիա:ԲԱՏԷ-ի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Տամբովի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Հայաստանի սահմանադրական հանրաքվե (2005)

**[[Հայաստան]]ում Սահմանադրական հանրաքվեն** անցկացվեց 2005 թվականի նոյեմբերի 27-ին։ Հանրաքվեով ՀՀ Սահմանադրության մեջ կատարվում էին մի շարք փոփոխություններ, որոնց աջակցում էր միջազգային հանրությունը։ Պաշտոնապես եղել է ընտրողների բարձր մասնակցություն և ճնշող մեծամասնությունը հանդես է եկել փոփոխություններ կատարելու օգտին։ Սակայն ընդդիմությունն ու դիտորդները հայտարարել են, որ հանրաքվեի անցկացման ժամանակ թույլ են տրվել լուրջ խախտումներ։

Հանրաքվեն ընդդիմության կողմից կոչվեց «ուրվականների հանրաքվե»։

## Ֆոն
## Արդյունքներ

## Հանրաքվեից հետո
Հանրաքվեի անցկացումից հետո երկու շաբաթների ընթացքում ընդդիմությունն անցկացրեց մի շարք հանրահավաքներ, բայց մեծ թվով մարդկանց չներգրավեց, որն էլ մեծապես հաստատում է բնակչության զգալի մասի իրարամերժ զգացումները։ Նոյեմբերի 28-ի առաջին հանրահավաքը ներգրավել է հինգից տասը հազար մարդ, սակայն առաջիկա երկու շաբաթների ընթացքում հանրահավաքներն ավարտվեցին։

## Ծանոթագրություններ

Կատեգորիա:2005 Հայաստանում
Կատեգորիա:Հայաստանի ընտրություններ
Ռոդրիգո Էլի

**Ռոդրիգո Էլի** (, ), բրազիլացի ֆուտբոլիստ, պաշտպան։ Հանդես է գալիս իսպանական «Ալավես»-ի և Բրազիլիայի երիտասարդական հավաքականի կազմում։

## Ակումբային կարիերա
### «Միլան», «Ռեջինա»
2010 թվականին Ռոդրիգոն միացել է «Միլան»-ի երիտասարդական թիմին։ Թիմի հիմնական կազմում բրազիլացին չի մասնակցել ոչ մի հանդիպման և տեղափոխվել է «*Ռեջինա*»։ Թիմի կազմում իր դեբյուտը նշել է Իտալիայի գավաթի խաղարկության շրջանակներում կայացած «*Նոչերինա*յի» դեմ խաղում։ «*Ռեջինա*յի» կազմում իր առաջին գոլը Էլին խփել է 2012 թվականի հոկտեմբերի 6-ին՝ «*Նովարա*»-ի դեմ խաղում։ Մեկ մրցաշրջանի ընթացքում Ռոդրիգոն մասնակցել է 30 հանդիպման՝ դառնալով 1 գոլի հեղինակ։

### «Վարեզե»
2013 թվականին Ռոդրիգոն վարձակալական հիմունքներով տեղափոխվել է «*Վարեզե*»։ Թիմի կազմում իր դեբյուտը նշել է 2013 թվականի օգոստոսի 11-ին՝ «*Վիչենցա*»-ի դեմ խաղում։

### «Ավելինո»
2014 թվականին Ռոդրիգո Էլին տեղափոխվել է Սերիա B-ում հանդես եկող «*Ավելինո*»։ Թիմի կազմում մասնակցել է 35 հանդիպման։

### Վերադարձ «Միլան»
2015 թվականի հունիսի 9-ին Էլին վերադարձել է «Միլան»։ Նա թիմի հետ կնքել է 4-ամյա պայմանագիր։

Իր դեբյուտը նշել է 2015 թվականի օգոստոսի 23-ին՝ «Ֆիորենտինայի» դեմ խաղում։ Այդ խաղում նա ստացել է կարմիր քարտ, իսկ հանդիպումն ավարտվել է 2։0 հաշվով։

### «Ալավես»
2017 թվականի հունվարին Ռոդրիգոն վարձակալական հիմունքներով տեղափոխվել է «Ալավես»։

## Միջազգային կարիերա
2014 թվականից Ռոդրիգո Էլին հանդես է գալիս Բրազիլիայի երիտասարդական հավաքականի կազմում։

## Ծանոթագրություններ

## Արտաքին հղումներ
* 

Կատեգորիա:Ալմերիայի ֆուտբոլիստներ
Կատեգորիա:Ավելինոյի ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Գրեմիոյի ֆուտբոլիստներ
Կատեգորիա:Դեպորտիվո Ալավեսի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Նոթինգհեմ Ֆորեստի ֆուտբոլիստներ
Կատեգորիա:Ռեջինայի ֆուտբոլիստներ
Կատեգորիա:Վարեզեի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Նորալդ Ներսեսյանց

**Նորալդ Նիկոլայի Ներսեսյանց** (), խորհրդային ճարտարապետ, Դոնի Ռոստովի գլխավոր ճարտարապետը 1972-1975 և 1983-1985 թվականներին, քաղաքի մինչև 2001 թվականի զարգացման գլխավոր պլանի հեղինակ, Արևմտյան և Հյուսիսային բնակելի զանգվածների կառուցապատման ծրագրերի համահեղինակ։ Ռուսաստանի Դաշնության վաստակավոր ճարտարապետ, Ռուսաստանի ճարտարապետների միության անդամ։

## Կենսագրություն
Նորալդ Ներսեսյանցը ծնվել է 1931 թվականի հոկտեմբերի 23-ին, Դոնի Ռոստովում։

1955 թվականին ավարտել է Մոսկվայի ճարտարապետության ինստիտուտը։ Այնուհետև վերադարձել է Ռոստով, աշխատել «Ռոստովգիպրոշախտ» և «Ռոստովգրաժդանպրոյեկտ» նախագծային ինստիտուտներում։

1972-1975 և 1983-1985 թվականներին Նորալդ Ներսեսյանցը եղել է Դոնի Ռոստովի գլխավոր ճարտարապետը։ 1976-1978 թվականներին աշխատել է Մոսկվայում՝ Գոսգրաժդանստրոյում։ 1978-1982 թվականներին գտնվել է գործուղման մեջ Կուբայում, որտեղ գլխավորել է Հավանայի գլխավոր հատակագիծը մշակած մասնագետների խումբը։

Նորալդ Ներսեսյանցի ղեկավարությամբ ստեղծվել են Ազովի, Նովոչերկասկի, Պրոլետարսկի, Ուստ-Դոնեցկի, Ստարոչերկասկայա գյուղի գլխավոր հատակագծերը, ինչպես նաև Ռոստովի մարզի այլ քաղաքների շրջանների ու միկրոշրջանների վերակառուցման, հատակագծման և կառուցապատման նախագծերը։

1986 թվականից նա համատեղել է արտադրական գործունեությունը դասախոսական աշխատանքի հետ՝ լինելով Ռոստովի պետական ճարտարապետական ինստիտուտի քաղաքաշինության ամբիոնի պրոֆեսոր։

1980-ականների վերջից ղեկավարել է «Արխստրոյ» ստեղծագործական ճարտարապետական արվեստանոցը։

Մահացել է 2014 թվականի օգոստոսի 22-ին, Դոնի Ռոստովում։

## Աշխատություններ
Հեղինակ է «Երազանքներ և ձեռքբերումներ (Դոնի Ռոստովի գլխավոր հատակագծի 30-ամյակը)» աշխատության։

## Պարգևներ
Պարգևատրվել է կառավարական և գերատեսչական պարգևներով, այդ թվում՝ «Պատվո նշան» շքանշանով, «Անձնվեր աշխատանքի համար» մեդալով և Ա. Վ. Շչուսևի անվան «Ճարտարապետությունում բարձր պրոֆեսիոնալիզմի համար» մեդալով (ճարտարապետության ոլորտում առանձնահատուկ ծառայությունների համար)։

## Մատենագիտություն
* Донская Армения. Серия "Дон многонациональный". Ростов н/Д. 2006, ISBN 5-901377-18-4.

## Ծանոթագրություններ

## Արտաքին հղումներ
* Биография на сайте Энциклопедии фонда «Хайазг»
* Центр Ростова спасут от пробок многоэтажные парковки
* Норальд Нерсесьянц: «Ростов пора объединять с Аксаем и Батайском» 

Կատեգորիա:Անձինք այբբենական կարգով
Կատեգորիա:Խորհրդային ճարտարապետներ
Կատեգորիա:Հայ ճարտարապետներ